1)

Muutetaan liite VIII seuraavasti: a) Muutetaan A luku seuraavasti: i) Kumotaan B jakso; ii) Lisätään C jakso seuraavasti: ”C JAKSO Hirvieläimiin sovellettavat edellytykset 1. CWD-tautia koskeva luettelo jäsenvaltioista ja niiden alueista 1.1 Jäsenvaltiot, joissa on vahvistettu CWD-tapauksia: a) Suomi b) Ruotsi 1.2 Suomen ja Ruotsin alueet, joilla on määritelty CWD-taudin riski, joka liittyy elävien puolikesyjen porojen perinteiseen rajat ylittävään siirtämiseen Norjaan ja Norjasta: a) Suomessa: Norjan ja Suomen välisen rajan ja Norjan ja Suomen välisen poroaidan välillä sijaitseva alue; b) Ruotsissa: — Norrbottenin lääni, — Västerbottenin lääni, — Jämtlandin lääni, — Västernorrlandin lääni, — Älvdalenin kunta Taalainmaan läänissä, — Nordanstigin, Hudiksvallin ja Söderhamnin kunnat Gävleborgin läänissä. 2. Elävien hirvieläinten siirtäminen Norjasta unioniin 2.1 Elävien hirvieläinten siirtäminen Norjasta unioniin on kiellettyä. 2.2 Poiketen siitä, mitä 2.1 alakohdassa säädetään, seuraavat elävien hirvieläinten siirrot ovat sallittuja: a) elävien puolikesyjen porojen siirtäminen kausittaista laiduntamista varten Norjasta 1.2 alakohdan b alakohdassa luetelluille Ruotsin alueille edellyttäen, että Ruotsin toimivaltainen viranomainen on antanut etukäteen kirjallisen suostumuksensa tällaisille siirroille; b) elävien puolikesyjen porojen palauttaminen kausiluonteisen laiduntamisen jälkeen Norjasta 1.2 alakohdan b alakohdassa luetelluille Ruotsin alueille edellyttäen, että Ruotsin toimivaltainen viranomainen on antanut etukäteen kirjallisen suostumuksensa tällaisille siirroille; c) elävien puolikesyjen porojen siirtäminen kausittaista laiduntamista varten Norjasta 1.2 alakohdan a alakohdassa luetelluille Suomen alueille; d) sellaisten elävien puolikesyjen porojen palauttaminen Norjasta laiduntamisen jälkeen, jotka ovat laiduntaneet Norjassa Norjan ja Suomen välisen rajan ja Norjan ja Suomen välisen poroaidan välillä sijaitsevalla alueella; e) elävien hirvieläinten siirtäminen Norjasta Ruotsiin tai Suomeen suoraan teurastettaviksi edellyttäen, että määräjäsenvaltion toimivaltainen viranomainen on antanut etukäteen kirjallisen suostumuksensa tällaisille siirroille; f) elävien puolikesyjen porojen siirtäminen urheilu- tai kulttuuritapahtumiin Norjasta 1.2 alakohdan b alakohdassa luetelluille Ruotsin alueille edellyttäen, että Ruotsin toimivaltainen viranomainen on antanut etukäteen kirjallisen suostumuksensa kunkin lähetyksen siirrolle; g) elävien puolikesyjen porojen palauttaminen norjalaisiin urheilu- tai kulttuuritapahtumiin osallistumisen jälkeen Norjasta 1.2 alakohdan b alakohdassa luetelluille Ruotsin alueille edellyttäen, että Ruotsin toimivaltainen viranomainen on antanut etukäteen kirjallisen suostumuksensa kunkin lähetyksen siirrolle; h) elävien hirvieläinten kauttakulku Norjasta Ruotsin tai Suomen kautta Norjaan edellyttäen, että kauttakulkujäsenvaltion toimivaltainen viranomainen on antanut etukäteen kirjallisen suostumuksensa. 3. Elävien hirvieläinten siirtäminen Suomen ja Ruotsin alueilta, joilla on perinteistä rajat ylittävää puolikesyjen porojen siirtoa Norjan kanssa. 3.1 Elävien hirvieläinten siirtäminen 1.2 alakohdassa luetelluilta alueilta on kiellettyä. 3.2 Poiketen siitä, mitä 3.1 alakohdassa säädetään, seuraavat elävien hirvieläinten siirrot 1.2 alakohdassa luetelluilta alueilta ovat sallittuja: a) elävien hirvieläinten siirtäminen Norjaan edellyttäen, että Norjan toimivaltainen viranomainen on antanut etukäteen kirjallisen suostumuksen tällaisille siirroille; b) elävien hirvieläinten siirtäminen suoraan teurastettaviksi Suomessa tai Ruotsissa edellyttäen, että määräpaikan toimivaltainen viranomainen on antanut etukäteen kirjallisen suostumuksensa tällaisille siirroille; c) elävien metsäpeurojen siirtäminen 1.2 alakohdan b alakohdassa luetelluilta Ruotsin alueilta Suomeen edellyttäen, että Suomen toimivaltainen viranomainen on antanut etukäteen kirjallisen suostumuksensa tällaisille siirroille; d) elävien hirvieläinten siirtäminen tämän liitteen 1.2 alakohdan b alakohdassa luetellulla alueella sijaitsevasta Euroopan parlamentin ja neuvoston asetuksen (EU) 2016/429 (*1) 4 artiklan 48 alakohdassa määritellystä suljetusta pitopaikasta Ruotsissa sijaitsevaan asetuksen (EU) 2016/429 4 artiklan 48 alakohdassa määriteltyyn suljettuun pitopaikkaan edellyttäen, että Ruotsin toimivaltainen viranomainen on antanut etukäteen kirjallisen suostumuksensa tällaisille siirroille. 4. Elävien hirvieläinten siirtäminen jäsenvaltiosta, jossa CWD-taudin esiintyminen on vahvistettu 4.1 Elävien hirvieläinten siirtäminen 1.1 alakohdassa luetelluista jäsenvaltioista muihin jäsenvaltioihin on kielletty, tämän kuitenkaan rajoittamatta 3 kohdan säännösten soveltamista. 4.2 Poiketen siitä, mitä 4.1 alakohdassa säädetään, seuraavat elävien hirvieläinten siirrot 1.1 alakohdassa luetelluista jäsenvaltioista ovat sallittuja: a) elävien hirvieläinten siirtäminen suoraan teurastettaviksi toisessa 1.1 alakohdassa luetellussa jäsenvaltiossa tai Norjassa; b) elävien hirvieläinten siirtäminen muuhun tarkoitukseen kuin suoraan teurastettaviksi toisessa 1.1 alakohdassa luetellussa jäsenvaltiossa tai Norjassa edellyttäen, että määräpaikan toimivaltainen viranomainen on antanut etukäteen kirjallisen suostumuksensa tällaisille siirroille; c) elävien hirvieläinten siirtäminen asetuksen (EU) 2016/429 4 artiklan 48 alakohdassa määritellystä suljetusta pitopaikasta toisessa jäsenvaltiossa sijaitsevaan asetuksen (EU) 2016/429 4 artiklan 48 alakohdassa määriteltyyn suljettuun pitopaikkaan edellyttäen, että määräpaikan toimivaltainen viranomainen on antanut etukäteen kirjallisen suostumuksensa tällaisille siirroille.”; (*1) Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1)." b) lisätään C lukuun C jakso seuraavasti: ”C JAKSO Hirvieläimistä saadut virtsahoukutinhajusteet 1. Kielletään Norjasta peräisin olevista hirvieläimistä johdettujen virtsahoukutinhajustelähetysten siirrot unioniin. 2. Kielletään A luvun C jakson 1.1 alakohdassa luetelluista jäsenvaltioista peräisin olevista hirvieläimistä johdettujen virtsahoukutinhajusteiden valmistus, markkinoille saattaminen ja käyttö.”;